РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  41

от заседание на Комисия ”Професионална квалификация, информационни технологии и статистика” на ВСС,
проведено на 11.11.2014 г.

Днес, 11.11.2014 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

      ПРЕДСЕДАТЕЛ:  	Румен Георгиев - отсъства
ЗА ПРЕДСЕДАТЕЛ:         Мария Кузманова
	    ЧЛЕНОВЕ:	Елка Атанасова
		Юлия Ковачева
		Галина Карагьозова
		Даниела Костова - отсъства
		Михаил Кожарев

На заседанието присъства експертният сътрудник към комисията: Светослав Неделчев – началник отдел "ИОВСС" - дирекция „ИТСС” и Румен Митев – главен експерт съдебна статистика.

1.ОТНОСНО: Покана от Генерална дирекция „Писмени преводи” на Европейската комисия за участие в конференция, посветена на правния превод и езика на европейското и националното законодателство, която ще се проведе на 20 ноември 2014 г., София.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	1.1. Приема за сведение покана от Генерална дирекция „Писмени преводи” на Европейската комисия.

2.ОТНОСНО: Молба от Галина Гергинова за предоставяне на данни, въз основа на съдебно удостоверение, издадено от Административен съд София-град.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Възлага на Румен Митев – главен експерт съдебна статистика да изготви и изпрати отговор на Галина Гергинова.

3.ОТНОСНО: Предложение от председателя на Районен съд гр. Нови Пазар относно утвърждаване на правила за изготвяне на статистическите отчетни форми.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Предложението от председателя на Районен съд гр. Нови Пазар ще бъде взето предвид при предстоящата актуализация на статистическите отчетни форми.

4.ОТНОСНО: Писмо от Калоян Кръстев относно достъпа до дела в сайта Legalacts.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. След получаване на информация от разработчиците на сайта Legalacts да се изпрати отговор на Калоян Кръстев.

5.ОТНОСНО: Покана от Антонина Рибарова – адвокат от САК и председател на „Инициативен комитет” за участие в Конференция по актуални въпроси на застрахователното право.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Подкрепя инициативата за провеждане на Конференция по актуални въпроси на застрахователното право и изразява готовност за участие.

6.ОТНОСНО: Писмо от Мария Христова – отдел „Наблюдение, оценка и публичност”, дирекция „ОПАК” в Министерство на финансите, с приложен официалния вариант на Оперативна програма „Добро управление” /ОПДУ/, одобрен от ТРГ, МС и изпратен на ЕК, за становище, с оглед мерките, касаещи електронното правосъдие, случайното разпределение на делата и качеството на обучение.
Приложение: Извлечение от протокол № 47/05.11.2014 г. от заседание на комисия „Международна дейност” на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Приема за запознаване официалния вариант на Оперативна програма „Добро управление” и изразяване на становище от членовете на комисията, за следващо заседание.

	7.ОТНОСНО: Проект на Единна методика по приложението на принципа за случайно разпределение на делата в районните, окръжните, административните, военните, апелативните и специализираните съдилища.
Приложение: Извлечение от протокол № 33/03.11.2014 г. от заседание на Комисия по предотвратяване и установяване на конфликт на интереси и взаимодействие с ИВСС, на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Отлага разглеждането на т. 7 от дневния ред за следващо заседание.
7.2. Членовете на комисията да изразят становище, съгласно решение на комисията по протокол 41/12.11.2013 г.

8.ОТНОСНО: Искане от председателя на Върховния касационен съд за закупуване на компютърна техника за новоназначени длъжностни лица.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Висшият съдебен съвет не се произнася по искания от ВКС и ВАС за осигуряване на средства за закупуване на компютърна техника.

9.ОТНОСНО: Искане от председателя на Софийски районен съд, в изпълнение на договор по обществена поръчка с предмет „Доставка на компютърно оборудване, комуникационно оборудване и софтуерни лицензи за сградата на СРС на бул. „Цар Борис ІІІ” № 54.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Да проведе среща на 14.11.2014 г. с представители на Софийски районен съд за обсъждане на постъпилото искане във ВСС.

10.ОТНОСНО: Искане от председателя на Окръжен съд гр. Ямбол за осигуряване на средства за закупуване на 1 брой компютърна конфигурация и 1 брой принтер.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. Целесъобразно е закупуването на 1 брой компютърна конфигурация на стойност 760.00 лв. с ДДС и 1 брой принтер на стойност 115.00 лв. с ДДС за Окръжен съд гр. Ямбол.

10.2. Изпраща искането от председателя на Окръжен съд гр. Ямбол на комисия „Бюджет и финанси” на ВСС, по компетентност.

11.ОТНОСНО: Искане от председателя на Районен съд гр. Трявна за осигуряване на средства за закупуване на 1 брой компютър.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

11.1. Целесъобразно е закупуването на 1 брой компютър на стойност 482.00 лв. за Районен съд гр. Трявна.
11.2. Изпраща искането от председателя на Районен съд гр. Трявна, на комисия „Бюджет и финанси” на ВСС, по компетентност.

12.ОТНОСНО: Искане от председателя на Районен съд гр. Панагюрище за осигуряване на средства за закупуване на климатична система за сървърно помещение.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

12.1. Целесъобразно е закупуването на климатична система за сървърно помещение на стойност 1300.00 лв. за Районен съд гр. Панагюрище.
12.2. Изпраща искането от председателя на Районен съд гр. Панагюрище, на комисия „Бюджет и финанси” на ВСС, по компетентност.

13.ОТНОСНО: Предложение от председателя на Окръжен съд гр. Стара Загора за включване и мотивите по наказателните дела в програмата САС „Съдебно деловодство” – „Електронен обмен на дела и данни между съдилищата”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

13.1. Приема за сведение предложението от председателя на Окръжен съд гр. Стара Загора.

14.ОТНОСНО: Писмо от председателя на Административен съд гр. Пловдив относно поддържане на актуални потребители и автоматизирани работни места в ЕИСПП.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

14.1. Приема за сведение писмото от председателя на Административен съд гр. Пловдив относно поддържане на актуални потребители и автоматизирани работни места в ЕИСПП.
14.2. Да се препрати писмото от председателя на Административен съд гр. Пловдив относно поддържане на актуални потребители и автоматизирани работни места до ЕИСПП в НСЛС.

15.ОТНОСНО: Предложение от председателя на Районен съд гр. Русе за отмяна на задълженията на районните и окръжни съдилища да осигуряват предоставяне на хартиен носител на копие на диспозитивите на влезлите в сила съдебни актове за въвеждането им в ЕИСПП.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

15.1. Препраща предложението от председателя на Районен съд гр. Русе до Междуведомствения съвет на ЕИСПП.

По т. 16 от дневния ред присъстваха:
Соня Найденова – представляващ ВСС и председател на комисия „Международна дейност” 
Михаил Кожарев – член на комисия „Международна дейност”
Мария Кузманова – член на комисия „Международна дейност”
Христина Тодорова - директор на дирекция „Международна дейност”
Страхил Недков - младши експерт–международна дейност, дирекция „Международна дейност” – АВСС
Светослав Данчев – системен администратор на Апелативен съд гр. Велико Търново.

16.ОТНОСНО: Информационна среща с представители на КМД и КПКИТС за обсъждане на предложение на Холандия за създаване на консорциум за кандидатстване с проект в областта на въвеждането на Европейския идентификатор на съдебната практика (ECLI), финансиран от електронното правосъдие.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
 и КОМИСИЯ „МЕЖДУНАРОДНА ДЕЙНОСТ”
СЪВМЕСТНО Р Е Ш И Х А:

16.1. ЗАЯВЯВАМЕ желание за участие в консорциум за кандидатстване с проект в областта на въвеждането на Европейския идентификатор на съдебната практика (ECLI), финансиран от електронното правосъдие.
16.2. Да се уведоми Министерство на правосъдието за решението на комисията.
16.3. Възлага на дирекция „Международна дейност” на ВСС да извърши превод от английски на български език на Проекта на предложението на Холандия. 
16.4. Да се проведе втора информационна среща с представители на КМД и КПКИТС за обсъждане Проекта на предложението на Холандия, на 18.11.2014 г., вторник, 10.30 ч.

17.ОТНОСНО: Искане от председателя на Административен съд гр. Благоевград за осигуряване на средства за закупуване на 1 брой компютърна конфигурация.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

17.1. Искането от председателя на Административен съд гр. Благоевград, в частта за осигуряване на средства за закупуване на 1 брой компютърна конфигурация, в размер на 703.79 лв., е основателно.
17.2. ИЗПРАЩА искането от председателя на Административен съд гр. Благоевград, на комисия „Бюджет и финанси” на ВСС, по компетентност.

18.ОТНОСНО: Искане от председателя на Окръжен съд гр. Перник за осигуряване на средства за закупуване на 2 броя твърди диска (HDD) за сървър.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

18.1. Искането от председателя на Окръжен съд гр. Перник за осигуряване на средства за закупуване на 2 броя твърди диска (HDD) за сървър, в размер на 1 164.56 лв. с ДДС, е основателно. 
18.2. ИЗПРАЩА искането от председателя на Окръжен съд гр. Перник, на комисия „Бюджет и финанси” на ВСС, по компетентност.

ПРЕДСЕДАТЕЛ
НА КОМИСИЯТА: 
РУМЕН ГЕОРГИЕВ

Началник Отдел "ИОВСС" - 
дирекция „ИТСС” АВСС:
	Светослав Неделчев ...............
Сътрудник на комисия:
Светла Кирилова........................